***Fedőlap***

**Az előterjesztés közgyűlés elé kerül**

**Az előterjesztés tárgyalásának napja:2016. március 17.**

**Javaslat a dunaújvárosi magas partvédelmi rendszer üzemeltetésére vonatkozó éves megállapodás megkötésére.**

**Előadó :** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Markóth Béla Városüzemeltetési és Beruházási Osztály vezetője

 Somfai Tamás gazdálkodási ügyintéző

**Meghívott:** Tóth Ferenc Partvédelmi Vállalat Igazgatója

**Véleményező bizottságok:**

ügyrendi, igazgatási és jogi bizottság 2016.03.09.

városüzemeltetési, környezetvédelmi és turisztikai bizottság 2016.03.09.

pénzügyi bizottság 2016.03.08.

gazdasági és területfejlesztési bizottság 2016.03.09.

**A napirendi pont rövid tartalma:** Dunaújváros Megyei Jogú Város Közgyűlése a 456/2012.(XI.15.) határozatával meghosszabbította a Dunaújvárosi Partvédelmi Vállalattal a magas partvédelmi rendszer üzemeltetésére irányuló megállapodását 2018. március 31-ig. Tárgyév elején kerül sor az éves megállapodás (2016.04.01-2017.03.31.) megkötésére, melynek összege: 52.469.000,-Ft +ÁFA.

**A napirendi pont előkészítőinek adatai:**

Osztály neve: Városüzemeltetési és Beruházási Osztály

Ügyintéző neve: Somfai Tamás

E-mail címe: somfai@pmh.dunanet.hu

Telefonszáma: 25/544-111

Iktatószám: 7724/2016

Előkészítő aláírása: Somfai Tamás sk.

Igazgató / Osztályvezető aláírása: Markóth Béla sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Petánszki Lajos sk.

Leadás dátuma: 2016.03.01

Ellenőrzés dátuma: 2016.03.01

Törvényességi észrevétel: Van / Nincs

Amennyiben van:

Az elfogadáshoz szükséges szavazati arány: egyszerű/ minősített

**A tárgyalás módja: Nyílt ülés**

Egyéb megjegyzések: 2016.03.02 Dudás Pálné: „L”

**JAVASLAT**

**a dunaújvárosi magas partvédelmi rendszer üzemeltetésére vonatkozó éves megállapodás megkötésére**

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. tv. 13. §-a alapján kötelező feladatellátás keretében a Partvédelmi Vállalat üzemelteti a Duna-parti védelmi rendszert. A közbeszerzésekről szóló 2015. évi CXLIII. törvény 9. § (1) bekezdés i) pontjában szabályozottak alapján nem kell közbeszerzési eljárást lefolytatni.

Dunaújváros Megyei Jogú Város Közgyűlése 2012. november 15-ei ülésén a 456/2012.(XI.15.) határozatával, 2018. március 31-ig a Dunaújvárosi Partvédelmi Vállalattal meghosszabbította megállapodását a magas partvédelmi rendszer üzemeltetéséről.

A megállapodás alapján a Dunaújvárosi Partvédelmi Vállalat a partvédelmi munkák folyamatos ellátását biztosítja.

Dunaújváros Megyei Jogú Város Önkormányzata és a Dunaújvárosi Partvédelmi Vállalat között fennálló megállapodás kiegészítésére került sor DMJV Közgyűlésének 60/2015. (II.19.) határozata alapján, melyben a Dunaújváros belterület 372/19 helyrajzi számú ingatlanon létrehozott játszótér, erdei tornapálya és kiszolgáló helyiség üzemeltetése került meghatározásra.

Dunaújváros MJV Közgyűlésének 686/2015. (XI.19.) határozata (1.sz.melléklet) 1. pontjának értelmében feladatelvonásra került sor az alábbiak szerint:

- a védőmű zöldterületeinek gondozását, fenntartását a biológiai védelem igényeinek megfelelően, feladatterv szerint,

- a telephely üzemeltetése, valamint a

- a 372/19 helyrajzi számú ingatlanon létrehozott játszótér, erdei tornapálya és kiszolgáló helyiség üzemeltetése vonatkozásában.

A feladatok elvégzését 2016. január 1-től a DVG Dunaújvárosi Vagyonkezelő Zrt. látja el, így a 2016. évi megállapodás díja a feladatelvonás következtében 52.469.000,- Ft +ÁFA üzemeltetési díjra módosul.

A 2017. évi költségvetés elfogadásáig január, február és március hónapokra átmeneti finanszírozást érvényesít a vállalat.

A mellékelt megállapodás az abban meghatározott feladatok finanszírozását határozza meg 2016. évre.

**Az előterjesztést a pénzügyi bizottság** 2016.03.08-i ülésén tárgyalta, és **7 igen szavazattal egyhangúlag támogatta.** A **városüzemeltetési, környezetvédelmi és turisztikai bizottság** 2016.03.09-i ülésén tárgyalta és **5 igen szavazattal egyhangúlag közgyűlési tárgyalásra alkalmasnak minősítette.**

**Az előterjesztést gazdasági és területfejlesztési bizottság** 2016.03.09-i ülésén tárgyalta ás **6 igen szavazattal egyhangúlag támogatta. Az ügyrendi, igazgatási és jogi bizottság** 2016.03.09-i ülésén tárgyalta az előterjesztést és azt **7 igen szavazattal egyhangúlag támogatta.**

Tisztelt Közgyűlés!

A fentiek alapján az alábbi határozati javaslatot terjesztjük a közgyűlés elé:

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…........./2016.(III.17.) határozata**

**a dunaújvárosi magas partvédelmi rendszer üzemeltetésére vonatkozó éves megállapodás**

**megkötéséről**

1. Dunaújváros Megyei Jogú Város Közgyűlése jóváhagyja a határozat mellékletében megadottak szerint Dunaújváros Megyei Jogú Város Önkormányzata és a Dunaújvárosi Partvédelmi Vállalat között a 2016. évi üzemeltetésről szóló megállapodást. Az üzemeletetési díj 2016. évi összege Dunaújváros MJV Közgyűlésének 686/2015. (XI.19.) határozata (1.sz.melléklet) 3. pontjának első francia bekezdése szerint évi 52.469.000,- Ft +ÁFA azaz bruttó 66.635.630,-Ft.
2. Az 1. pontban szereplő kötelezettségvállalásra Dunaújváros Megyei Jogú Város Önkormányzat 2016. évi költségvetésről és annak végrehajtásáról szóló 3/2016. (II.19.) rendelet 5. mellékletének Vízgazdálkodás és vízkárelhárítás során fedezetet biztosít.
3. Dunaújváros Megyei Jogú Város Közgyűlése felhatalmazza a polgármestert, hogy az 1. pont figyelembevételével előkészített, a Dunaújvárosi Partvédelmi Vállalattal kötött a dunaújvárosi magaspart védelmi rendszerének 2016. évi üzemeltetéséről szóló megállapodást aláírja, jelen határozat alapján intézkedjen a kötelezettségvállalás nyilvántartásba vételéről és a folyamatos pénzügyi teljesítésről.

 **Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a városüzemeltetési és beruházási osztály vezetője

 a költségvetési és pénzügyi osztály vezetője

 **Határidő:** 2016. március 31.

Dunaújváros, 2016. március 17.

 **Pintér Attila s.k. Hingyi László s.k.**

**a pénzügyi bizottság elnöke a gazdasági és területfejlesztési bizottság**

 **elnöke**

 **Tóth Kálmáns.k. Cserni Béla s.k.**

 **az ügyrendi, igazgatási a városüzemeltetési, környezetvédelmi**

 **és jogi bizottság elnöke turisztikai bizottság elnöke**